पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर के राधा स्वामी सत्संग व्यास में बने देवी अहिल्या कोविड केयर सेंटर की क्षमता बढ़कर दोगुनी हो गई है। 600 बिस्तर से शुरू हुए सेंटर में अब 1200 मरीजों का इलाज किया जा सकता है। यहां अब तक 1140 कोविड मरीज भर्ती हो चुके हैं। इनमें से 5 मई को ही 561 मरीज स्वस्थ होकर घर लौटे हैं। अभी यहां 548 मरीज भर्ती हैं। इसके अलावा ग्रामीण अंचल में भी बड़ी संख्या में कोविड केयर सेंटर शुरू कर दिए गए हैं। वहीं, 180 बेड तक ऑक्सीजन लाइन का काम पूरा हो चुका है।
जल संसाधन मंत्री व इंदौर के प्रभारी तुलसीराम सिलावट की अध्यक्षता में गुरुवार को रेसीडेंसी कोठी में हुई बैठक में यह जानकारी दी गई। बताया गया, ऑक्सीजन की उपलब्धता भी बढ़ गई है। विभिन्न कोविड हाॅस्पिटल में आपातकालीन बेड भी अब रिक्त रहने लग गए हैं। मंत्री ने कहा, इंदौर में नागरिकों सामाजिक संगठनों और प्रशासन के प्रयासों के परिणाम दिखने लगे हैं। नागरिकों द्वारा बरती जा रही सावधानी अनुसासन और संयम कामयाबी की ओर ले जाएगा।
मंत्री सिलावट ने बताया कि खंडवा रोड स्थित राधा स्वामी सत्संग में बने मां अहिल्या कोविड केयर सेंटर में बेड की कुल संख्या 1200 हो गई है। यहां भोजन, दवाओं समेत अन्य सभी चिकित्सकीय सुविधाएं निःशुल्क मुहैया कराई जा रही हैं। यहां जल्दी ही मरीजों के लिए ऑक्सीजन आपूर्ति सुनिश्चित हो जाएगी। आने वाले एक सप्ताह में ऑक्सीजन का प्लांट बनकर तैयार हो जाएगा। कुल 180 बेड तक ऑक्सीजन पहुंचाने के लिए पाइप लाइन डाली जा चुकी है। ऑक्सीजन फ़्लो मीटर भी उपलब्ध हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn